**Príloha č. 2c**

**Stanovisko UPJŠ k hodnotiacim správam študijných programov realizovaných na Právnickej fakulte (PrF UPJŠ)**

Stanovisko UPJŠ k návrhu Hodnotiacej správy k doktorandskému štúdiu Medzinárodné právo

Čísla žiadosti :219/2014-AK / #1150169, 219/2014-AK / #1150170

v návrhu Hodnotiacej správy vo veci posúdenia spôsobilosti vysokej školy uskutočňovať študijný program podľa § 82 ods. 2 písm. a) v študijnom programe **Medzinárodné právo**, v študijnom odbore číslo **6809 (3.4.8) Medzinárodné právo v dennej forme a externej forme** **štúdia** sa pracovná skupina AK vyjadrila, že UPJŠ **nie je spôsobilá** uskutočňovať uvedený študijný program ani v dennej forme ani externej forme štúdia.

Žiadosť bola podaná vo veci posúdenia spôsobilosti uskutočňovať **nový** študijný program, v dennej forme štúdia v štandardnej dĺžke 3 roky a v externej forme štúdia v štandardnej dĺžke 4 roky.

Z odôvodnenia vyjadrenia vyplýva, že nespôsobilosť UPJŠ, jej Právnickej fakulty, uskutočňovať uvedené študijné programy je spôsobená nesplnením kritérií týkajúcich sa spolugarantov, pretože ich vedecký profil a  výsledky nespadajú do študijného odboru, v ktorom sa uskutočňuje študijný program alebo do príbuzného študijného odboru.

K uvedenému vyjadreniu si dovoľujeme uviesť následovné:

* v žiadosti je ako garant uvedený prof. JUDr. Ján Klučka, CSc. zo študijného odboru Medzinárodné právo a ako spolugaranti sú uvedení doc. JUDr. Ľudmila Somorová, CSc. zo študijného odboru Ústavné právo a doc. JUDr. Ladislav Orosz, CSc. taktiež zo študijného odboru Ústavné právo;
* uvedenie spolugarantov zo študijného odboru Ústavné právo je zdôvodniteľné tým, že Ústavné právo bolo stále považované za príbuzný odbor k Medzinárodnému právu. Je pravdou, že v prebiehajúcom procese akreditácie sa z opisu študijných odborov v 3. stupni vzdelávania vytratila časť týkajúca sa vymedzenia príbuzných študijných odborov a medzi nimi aj príbuzné študijné odbory k študijnému odboru Medzinárodné právo. Uvedenú skutočnosť sme zistili, a preto na základe podnetu fakulty som listom zo 14. mája 2015 žiadal Ministerstvo školstva, vedy, výskumu a športu Slovenskej republiky o doplnenie opisu študijných odborov o vymedzenie príbuzných študijných odborov. Vzhľadom na to, že vyjadrenie spôsobilosti v študijnom odbore Medzinárodné právo sme žiadali po prvýkrát, tak osobitne sme predložili zdôvodnenie príbuznosti študijného odboru medzinárodné právo a študijného odboru
* ústavné právo (vymedzenie príbuzných študijných odborov a rozdielov medzi nimi a odôvodnenie príbuznosti tvoria prílohy tohto listu);
* vedecký profil a výsledky činnosti spolugarantov spadajú do študijného odboru Ústavné právo. Ich publikačná činnosť je okrem iného zameraná na riešenie problémov týkajúcich sa Ústavy Slovenskej republiky, ochrany ľudských práv a základných slobôd, štátneho občianstva a ďalších tém, ktoré sú dôkazom nevyhnutného prepojenia, či väzby ale aj príbuznosti medzi medzinárodným právom a ústavným právom.
* **vychádzajúc zo stavu pred akreditáciou a predovšetkým z uznávania príbuznosti študijných odborov Medzinárodné právo a Ústavné právo aj v iných štátoch v Európe predpokladáme, že nami navrhnuté doplnenie opisu študijného odboru bude ešte v rámci komplexnej akreditácie kladne zrealizované, a preto si dovoľujeme požiadať o prehodnotenie vyjadrenia spôsobilosti uskutočňovať študijný program Medzinárodné právo v 3. stupni vzdelávania (§ 82 ods. 2 písm. a) zákona o vysokých školách;**

**Zároveň dopĺňame informácie požadované údaje v  Prílohe k bodu 2-ŠP /UPJŠ PraF ,** aby boli v študijných programoch uvedených pod poradovými číslami 1 až 4 doplnené funkcie u garantov nasledovne:

Garant Garant-info

1. Babčák Vladimír profesor
2. Babčák Vladimír profesor
3. Peter Vojčík profesor
4. Peter Vojčík profesor

Koniec prílohy